jkorsvik/nowiki_second_scrape_merged huggingface dataset:
Badderen bru

Badderen bru er en veibro over Badderelva (også kalt Badderen) på europavei 6 i Badderen i Kvænangen kommune. Det er en 37 meter lang betongbro oppført i 1986 i forbindelse med at E6 gjennom Badderen ble lagt om.


== Kollaps ==
Den 31. mai 2022 ble Badderen bru stengt etter at deler av fundamentene ble vasket bort av vårflommen og broen begynte å knekke sammen. Forsvaret ble forespurt om å legge ut en provisorisk bro. Skadene var så store at broen ikke lar seg reparere. Vegvesenet trengte om lag to uker på å legge ut en midlertidig bro. En eldre bro oppstrøms ble sterkt skadet av vårflommen i juni 2021 og revet. Etter at den gamle broen forsvant kan endrete strømforhold i elven ha medvirket til midtpilaren på den nye broen ble undergravet. Ifølge Statens vegvesen ble det endringer i elveløpet og strømforholdene da den gamle broen forsvant og elven gravde seg da dypere under broen på E6. Den økte erosjonen begynte trolig ved vårflommen i 2021. Vegvesenet satte i gang erosjonssikring på stedet høsten 2021 og dette arbeidet tok pause da vinteren kom. Vegvesenet har satt i gang kontroll av tilsvarende broer.Trafikken ble omdirigert via Finland fordi det ikke finnes omkjøringsmuligheter i Norge. Dette medførte en omvei Tromsø–Alta på 170 km, og mellom nabotettstedene Storslett–Burfjord på 540 km. Det ble sett opp båtturer til Badderen kai fra Burfjord og Skjervøy.Vegvesenet begynte å montere en midlertidig bro lagt over den eksisterende delvis kollapsede broen fra 3. juni 2022. Den midlertidige broen ble tatt i bruk for trafikk 8. juni kl. 0100. Den har ett kjørefelt og er lysregulert.


== Referanser ==
Jordan Is a Hard Road

Jordan Is a Hard Road er en amerikansk stumfilm fra 1915, regissert av Allan Dwan.


== Handling ==
Campeau står i fare for å bli arrestert, og hans kone er døende. Han gir deres lille spedbarnsdatter for å bli tatt hånd om av religiøs kvinne ved navn Findley. Campeaus kone dør kort tid senere, og han blir sendt i fengsel. Deretter følger en rekke forbrytelser og arrestasjoner. Mange år senere opplever Campeau at datteren hans har vokst opp til å bli en vakker ung kvinne. Campeau slår seg deretter ned i Askatoon, den samme byen hvor fru Findley og datteren hans allerede bor. Han setter inn en stor sum penger i banken, og forsøker å bli en respektert borger.
Men problemene hans er fremdeles langt fra ferdige...


== Skuespillere ==
Dorothy Gish som Cora Findley.
Frank Campeau som Bill Minden.
Sarah Truax som Mrs. Findlay.
Owen Moore som Mark Sheldon.
Ralph Lewis som Jim Starbuck.
Mabel Wiles som Lady Alicia Fairfax.
Joseph Singleton som Pete Findley.


== Referanser ==


== Eksterne lenker ==
(en) Jordan Is a Hard Road på Internet Movie Database 
(en) Jordan Is a Hard Road på AllMovie
Judge Not; or The Woman of Mona Diggings

Judge Not; or The Woman of Mona Diggings er en amerikansk stumfilm fra 1915, regissert av Robert Z. Leonard.


== Handling ==
Den fattige Molly Hanlon blir venn med den korrupte gambleren Lee Kirk, og de gifter seg med hverandre i en falsk seremoni. Men Molly møter også Miles Rand, sønnen til dommer Rand, hvis åpenbare tiltrekning for henne oppmuntrer Kirk til å svindle ham for masse pengene. Den samme dagen som Molly får vite at ekteskapet hennes ikke er lovlig, brenner spillehulen ned og Kirk antas å være død.
Etter å ha stukket av med Kirks penger, reiser Molly østover hvor hun møter Miles - nå en distriktsadvokat. Til tross for innvendingene fra dommer Rand, går Molly med på Miles sitt frieri. Men etter at Kirk ankommer byen, avbryter Molly forlovelsen med Miles. Når Kirk kommer inn i leiligheten hennes gjennom et vindu, dreper Molly ham i panikk. Dermed blir hun arrestert for drap. Den fremdeles trofaste Miles forsvarer henne i rettssaken mot henne.


== Skuespillere ==
Julia Dean som Molly Hanlon.
Harry Carter som Lee Kirk.
Harry Carey som Miles Rand.
Marc B. Robbins som dommer Rand.
Kingsley Benedict som Clarence Van Dyne.
Joseph Singleton som en minister.
Paul Machette som Texas Joe.
Lydia Yeamans Titus som en tjenestepike.
Walter Belasco som en bar-eier.


== Referanser ==


== Eksterne lenker ==
(en) Judge Not; or The Woman of Mona Diggings på Internet Movie Database 
(en) Judge Not; or The Woman of Mona Diggings på AllMovie
The Juggernaut

The Juggernaut er en amerikansk stumfilm fra 1915, regissert av Ralph W. Ince.


== Skuespillere ==
Anita Stewart som Viola Hardin / Louise.
Earle Williams som John Ballard.
Julia Swayne Gordon som Mrs. Ruskin.
William R. Dunn som Phillip Hardin.
Frank Currier som James Hardin.
Eulalie Jensen som Mrs. Ballard.
Paul Scardon som Alexander Jones.
Jack Brawn som Harry Reynolds


== Referanser ==


== Eksterne lenker ==
(en) The Juggernaut på Internet Movie Database 
(en) The Juggernaut på AllMovie
Just Jim

Just Jim er en amerikansk stumfilm fra 1915, regissert av O.A.C. Lund.


== Handling ==
Etter å ha blitt løslatt fra fengsel, vender Jim (spilt av Harry D. Carey) tilbake til hans gamle nabolag i Chinatown, fast bestemt på å leve et lovlydig liv. Når han hører en kvinnes rop fra et hus, og går inn for å undersøke saken. I sitt delirium tar den døende kvinnen feil av Jim for Tom, hennes egen nevø. Hun overlater til ham å levere en pakke, til datteren hennes Rose.
Men før Jim kan lykkes med dette, får Tom ham arrestert. Men Jim stikker av underveis til fengsel, og til slutt finner han igjen Rose. Han gir henne pakken, som inneholder papirer som identifiserer en guvernør som hennes biologiske far. Men for å fullføre oppgaven sin tar han med seg Rose til faren sin. Men han får problemer på grunn av kinesiske smuglere som forsøker å kidnappe ham.


== Skuespillere ==
Harry Carey som Jim, en tidligere fengselsfugl.
Jean Taylor som Rose.
Albert Edmondson som en guvernør, og Roses biologiske far.
Olive Carey som Tante Mary.
William A. Crinley som Tom Huntley.
Duke Worne som The Dip
Jack Abbott som en Sheriff
Harry Lorraine som Ling Wu, en kineser.


== Referanser ==


== Eksterne lenker ==
(en) Just Jim på Internet Movie Database
Just Nuts

Just Nuts er en amerikansk stumfilm fra 1915 regissert av Hal Roach.


== Skuespillere ==
Harold Lloyd som Willie Work
Jane Novak
Roy Stewart


== Referanser ==


== Eksterne lenker ==
(en) Just Nuts på Internet Movie Database
Kilmeny

Kilmeny er en amerikansk stumfilm fra 1915, regissert av Oscar Apfel.


== Skuespillere ==
Lenore Ulric som Doris Calhoun / Kilmeny.
Herbert Standing som en sigøyner-høvding.
Howard Davies som Barouche.
Gordon Griffith som Pierre - som gutt.
Marshall Mackaye som Pierre - som voksen.
Frederick Wilson som Lord Leigh.
Myrtle Stedman som Lady Leigh.


== Referanser ==


== Eksterne lenker ==
(en) Kilmeny på Internet Movie Database 
(en) Kilmeny på AllMovie
Kindling

Kindling er en amerikansk stumfilm fra 1915, regissert av Cecil B. DeMille.


== Handling ==
Den gravide Maggie Schultz blir forsøkt brukt av innbruddstyver.


== Skuespillere ==
Charlotte Walker som Maggie Schultz.
Thomas Meighan som Heine Schultz.
Raymond Hatton som Steve Bates.
Mrs. Lewis McCord som Mrs. Bates.
William Elmer som Rafferty.
Lillian Langdon som Mrs. Jane Burke-Smith.
Florence Dagmar som Alice Burke-Smith.
Tom Forman som Dr. Taylor.


== Referanser ==


== Eksterne lenker ==
(en) Kindling på Internet Movie Database 
(en) Kindling på AllMovie
Knight of the Trail

Knight of the Trail er en amerikansk stumfilm fra 1915 regissert av William S. Hart.


== Skuespillere ==
William S. Hart som Jim Treen
Leona Hutton som Molly Stewart
Frank Borzage som Bill Carey


== Referanser ==


== Eksterne lenker ==
(en) Knight of the Trail på Internet Movie Database 
(en) Knight of the Trail på AllMovie
The Kreutzer Sonata

The Kreutzer Sonata er en amerikansk stumfilm fra 1915, regissert av Herbert Brenon.


== Handling ==

Miriam, en ung russisk kvinne har en kjæreste, men opplever å føde barn utenfor ekteskap. Faren hennes overtaler derfor Gregor Randor, en ung musiker, til å gifte seg med henne - med en sum penger betalt ham for å gjøre dette. Det nye ekteparet immigrerer deretter til USA, hvor de senere blir fulgt av Miriams familie - inkludert hennes yngre søster Cilia.
Et kjærlighetsforhold utvikler seg etter hvert mellom Gregor Randor og Celia. Men til tross for deres forsøk på å holde dette hemmelig, får Miriam snart vite om det. Miriam bestemmer seg for å finne på sin egen hevn mot søsteren og elskeren hennes.


== Skuespillere ==
Nance O'Neil som Miriam Friedlander.
Theda Bara som Celia Friedlander.
Henry Bergman som Raphael Friedlander.
William E. Shay som Gregor Randor.
Maude Turner Gordon som Rebecca Friedlander.
Mrs. Allen Walker som Natasha.
John Daly Murphy som Sam Friedlander.
Mimi Yvonne som David Randor.
Sidney Cushing som G. Belushoff.
Anne Sutherland som Olga Belushoff.
Rhea Van Ole som en tjenestepike.


== Referanser ==


== Eksterne lenker ==
(en) The Kreutzer Sonata på Internet Movie Database 
(en) The Kreutzer Sonata på AllMovie
Lady Audley’s Secret (film, 1920)

Lady Audley's Secret er en britisk stumfilm fra 1920, regissert av Jack Denton.


== Handling ==
En gammel ridder har nylig giftet seg. Men hans nye kone hadde kastet hennes første ektemann i en brønn, og forsøker å ødelegge for en gartner som forsøker å presse henne for penger.


== Skuespillere ==
Margaret Bannerman - Lady Audley
Manning Haynes - Robert Audley
Betty Farquhar - Alysia Audley
Randolph McLeod - George Talboys
Wallace Bosco - Luke Marks
Berenice Melford - Phoebe
Hubert Willis - Sir Michael Audley
William Burchill - Malden
Ida Millais - Mrs Plowson


== Referanser ==


== Eksterne lenker ==
(en) Lady Audley's Secret på Internet Movie Database
Mammas egen gut

Mammas egen gut (originaltittel: The Lamb) er en amerikansk stumfilm fra 1915, regissert av W. Christy Cabanne.


== Handling ==
Gerald, den noe skrøpelige sønnen til en velstående New York-familie, blir overveldet på stranden av Bill - en ung cowboy fra Arizona. Hans forlovede Mary som skammer seg over ham, forlater Gerald og reiser med tog for å besøke noen venner i Arizona - med Bill på slep.
Men Gerald følger dem, og han og Mary blir tatt til fange av indianere fra Yaqui-stammen, og Gerald får endelig muligheten til å bevise for Mary at han ikke er den "sveklingen" som hun trodde at han var.


== Skuespillere ==
Douglas Fairbanks som Gerald fra New York
Seena Owen som Mary
Alfred Paget som Bill Cactus
Kate Toncray som moren til Gerald
William Lowery som høvdingen for Yaqui-indianerne
Lillian Langdon som moren til Mary
Monroe Salisbury som fetteren til Mary
Eagle Eye som en Yaqui-indianer
Edward Warren som Geralds tjener


== Referanser ==


== Eksterne lenker ==
(en) Mammas egen gut på Internet Movie Database 
(no) Mammas egen gut hos Filmfront 
(en) Mammas egen gut på AllMovie
Lily-Rose Depp

Lily-Rose Melody Depp (født 27. mai 1999) er en fransk-amerikansk skuespiller og modell. Datteren til skuespilleren Johnny Depp og sangeren Vanessa Paradis, Depp begynte sin skuespillerkarriere med en mindre rolle i Tusk (2014), og spillet senere hovedrollen i periodedramaet Danserinnen (2016), der hun spilte Isadora Duncan, Planetarium (2016) og The King (2016). Depp har blitt nominert til César-prisen for «mest lovende kvinnelig skuespiller» for sine opptredener i Danserinnen og A Faithful Man (2018). Siden 2015 har hun vært ambassadør for Chanel-motehuset.


== Filmografi ==


=== Film ===


=== Fjernsyn ===


=== Musikkvideoer ===


== Referanser ==


== Eksterne lenker ==
(en) Lily-Rose Depp – kategori av bilder, video eller lyd på Commons 
(en) Lily-Rose Depp på Internet Movie Database 
(sv) Lily-Rose Depp i Svensk Filmdatabas 
(fr) Lily-Rose Depp på Allociné 
(en) Lily-Rose Depp på AllMovie 
(en) Lily-Rose Depp hos Rotten Tomatoes 
(en) Lily-Rose Depp hos The Movie Database 
(en) Lily-Rose Depp på Discogs 
(en) Lily-Rose Depp på MusicBrainz 
(en) Lily-Rose Depp på Genius — sangtekster 
(en) Lily-Rose Depp på AllMusic 
(en) Lily-Rose Depp på Instagram
The Little Gypsy

The Little Gypsy er en amerikansk stumfilm fra 1915 regissert av Oscar Apfel.


== Skuespillere ==
Dorothy Bernard - Babbie
Thurlow Bergen - Gavin
Raymond Murray
W. J. Herbert
Bradley Barker


== Referanser ==


== Eksterne lenker ==
(en) The Little Gypsy på Internet Movie Database 
(en) The Little Gypsy på AllMovie
Little Marie

Little Marie er en amerikansk stumfilm fra 1915, regissert av Tod Browning.


== Handling ==
Beppo Puccini mister sin kone ved fødselen av deres barn. Han utvikler deretter ideen om at legen eller presten har vært med på å ta kvinnen han elsker fra ham. Han nekter derfor å la noen røre liket av sin kone eller barnet hans. Men presten venter utenfor hytta til Puccini endelig har sovnet etter mange timers vakt, og han kommer seg endelig inn i hytta. Når Puccini våkner igjen, og oppdager at både konas kropp og babyen borte, blir han nesten sprø av sorg. Men han blir litt beroliget, når han finner ut at presten har tatt vare på barnet - og han gir babyen tilbake til ham.
Flere år senere har han flyttet til Amerika sammen med jenta si, og arbeider ved en jernbane under ledelse av Sam Coggini. Han bor rett overfor et pensjonat, hvor formannen hans også bor. Dette pensjonatet drives av en attraktiv italiensk kvinne ved navn Bianca Pastorell, som har lagt merke til barnet hans (som heter Marie) og har blitt venn med henne. Bianca og Coggini begynner etter hvert å utvikle et forhold, noe Puccini ikke liker. Han planlegger derfor å plante en bombe for å drepe dem, og bomben kommer til å eksplodere så snart noen åpner pakken.


== Rolleliste ==
Charles West som Beppo Puccini.
Seena Owen som Bianca Pastorelli.
Tom Wilson som Sam Coggini.
Walter Long.


== Referanser ==


== Eksterne lenker ==
(en) Little Marie på Internet Movie Database
The Little Minister

The Little Minister er en britisk stumfilm fra 1915, regissert av Percy Nash.


== Skuespillere ==
Joan Ritz som Babbie
Gregory Scott som Gavin Dishart
Henry Vibart som Rob Dow
Fay Davis som Margaret Dishart
May Whitty som Nanny Webster.
Douglas Payne som Lord Rintoul
Frank Tennant som kaptein Halliwell
John East som Thomas Whamond
Brian Daly som Snecky Hobart
Douglas Cox som Silva Tosh
Micheál MacLiammóir som Micah Dow


== Referanser ==


== Eksterne lenker ==
(en) The Little Minister på Internet Movie Database
Little Pal

Little Pal er en amerikansk stumfilm fra 1915, regissert av James Kirkwood.


== Skuespillere ==
Mary Pickford som Little Pal.
Russell Bassett som Sid Gerue.
George Anderson som John Grandon.
William Lloyd som Pill Box Andy.
Constance Johnson som Frances Grandon.
Joseph Manning som Black Brand.
Bert Hadley som Cultus.


== Referanser ==


== Eksterne lenker ==
(en) Little Pal på Internet Movie Database 
(en) Little Pal på AllMovie
Simen Vidtun Nilsen

Simen Vidtun Nilsen (født 3. mars 2000) er en norsk fotballspiller som spiller for Sarpsborg 08 Fotballforening.


== Referanser ==


== Eksterne lenker ==
(en) Simen Vidtun Nilsen – Transfermarkt 
(en) Simen Vidtun Nilsen – WorldFootball.net 
(en) Simen Vidtun Nilsen – Soccerway 
(no) Simen Vidtun Nilsen – Norges Fotballforbund
Globularia salicina

Globularia salicina er en plante i kuleblomslekta som er utbredt på Kanariøyene og Madeira.
Den er en busk som blir opptil 1,5 m høy. Bladene er smalt til bredt lansettformede. Blomsterhodene er små, mindre enn 1,5 cm, og sitter i bladhjørnene. Blomstene er lyseblå eller nesten hvite. Planten vokser i sørvendte skråninger i den øvre xerofytiske sonen, og på Tenerife finnes den 200–600 moh. Globularia salicina forekommer også på Gomera, Hierro, La Palma, Gran Canaria, Madeira, Desertasøyene og Porto Santo.


== Litteratur ==
D. Bramwell og Z.I. Bramwell (1974). Wild flowers of the Canary Islands. London og Burford: Stanley Thornes (Publishers) Ltd. s. 200. ISBN 0-85950-010-1. 
«Globularia salicina». Flora Vascular de Canarias. Besøkt 2. juni 2022. 
K. Marhold (2011). «Globularia salicina». – In: Euro+Med Plantbase - the information resource for Euro-Mediterranean plant diversity. Besøkt 3. juni 2022. 


== Eksterne lenker ==

(en) Globularia salicina i Global Biodiversity Information Facility 
(en) Globularia salicina hos NCBI 
(en) Globularia salicina hos The International Plant Names Index 
(en) Globularia salicina hos Tropicos 
(en) Kategori:Globularia salicina – bilder, video eller lyd på Wikimedia Commons 
Globularia salicina – detaljert informasjon på Wikispecies
Paljetthøne

Paljetthøne (Margaroperdix madagarensis) er en monotypisk hønsefugl i fasanfamilien og inngår i den monotypisk slekten Margaroperdix, som bare finnes på øyene Madagaskar og Réunion.


== Biologi ==

Paljetthøne blir cirka 26–30 cm lang og veier cirka 220–250 g. Hannen blir litt større og er ganske umiskjennelig, med slående mønster på hodet og undersiden. Fjærdrakten er kryptisk iriserende mørkebrun til rødbrun, nebbet er svart med blågrå mandible og bena er blekgrå. Hunnen er matt brunaktig, men karakteristisk med et kamskjell-lignende mønster på undersiden, og hun er større enn andre villfugler med ei lignende fjærdrakt på Madagaskar. Ungfuglene tilsynelatende ganske like hunnene.Arten er naturlig utbredt på Madagaskar (men ikke lengst sør), fra havnivået og opp til cirka 2 700 moh. Arten er også introdusert til Réunion, der den finnes fra havnivået og opp til cirka 2 400 moh. På Madagaskar opptrer arten i skog- og buskområder, for det meste i sekundære habitater; finnes også på gressletter, i spredte eukalyptusplantasjer og på ugressaktig jordbruksland, men fuglene unngår tett skog med lukkede trekroner. På Réunion foretrekker arten buskete områder med godt bunndekke, inkludert forlatt jordbruksland med bregner og lyngheivegetasjon, men sjelden i fjellhei.Paringssystemet er ukjent, men arten er sannsynligvis territorial. Redet plasseres godt gjemt på bakken, under en gresstuft eller under en busk. Hunnen legger 15–20 små egg, som er brune til grønngule i fargen og har mørkebrune eller sorte markeringer. Inkubasjonen tar 18–19 dager i fangenskap og gjennomføres av hunnen alene. Avkommet er dunkledd.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).

Galliformes, hønsefugler
Phasianoidea, fasanfugler
Phasianidae, fasanfamilien
Pavoninae
Coturnicini, (9 slekter, 54 arter)
Tetraogallus, kongehøns (5 arter)
Ammoperdix, (2 arter)
Synoicus, (4 arter)
Margaroperdix, (monotypisk)
M. madagarensis, paljetthøne (monotypisk)
Coturnix, vaktler (6 arter)
Alectoris, steinhøns (7 arter)
Perdicula, (4 arter)
Ophrysia, (monotypisk)
Pternistis, frankoliner (24 arter)


== Referanser ==


== Eksterne lenker ==
(en) Paljetthøne i Global Biodiversity Information Facility 
(no) Paljetthøne hos Artsdatabanken 
(en) Paljetthøne hos Fossilworks 
(en) Paljetthøne hos ITIS 
(en) Paljetthøne hos NCBI 
(en) Kategori:Margaroperdix madagarensis – bilder, video eller lyd på Wikimedia Commons 
Margaroperdix madagarensis – detaljert informasjon på Wikispecies
Hvitbrynhøne

Hvitbrynhøne (Ophrysia superciliosa) er en monotypisk hønsefugl i fasanfamilien og inngår i den monotypisk slekten Ophrysia, som bare finnes i Nord-India om fuglen fortsatt eksisterer. BirdLife International regner arten som kritisk truet av utryddelse, men det er sterke indisier på at den alt kan være utryddet.


== Biologi ==

Hvitbrynhøne blir cirka 25 cm lang. Arten er umiskjennelig, spesielt hannen. Lang stjert og stive, bustlignende fjær i pannen; små hvite flekker foran og bak øyet; lange, lansettformede kroppsfjær med uvanlig form og tekstur. Hunnen er litt mindre og har en karakteristisk kombinasjon av rødt nebb og gulbrun til kanelbrun fjærdrakt, kraftig mønstret med svartaktige flekker og striper; skiller seg fra andre vaktler ved en kombinasjon av størrelse, rødt nebb og røde ben og kraftige markeringer. Unge hanner skiller seg fra voksne av samme kjønn ved å ha brune striper og stolper på tertialene, og store svarte flekker på ryggen (som den voksne hunnen).Arten forekommer, eller forekom, i bratte åssider, spesielt sørvendte skråninger med flekkvis langt gress og krattskog; registrert i høyder fra cirka 1 650 moh og opp til cirka 2 400 moh, selv om det eksisterer spekulasjoner om at den noen ganger kunne trekke til lavere høyder.Hvitbrynhøna er eller var utbredt i Nord-India, men den er bare kjent fra områdene rundt Mussoorie, Dehradun og Nainital i Uttar Pradesh. Den kan ha blitt utryddet alt i 1890-årene. Arten er bare kjent fra cirka 12 eksemplarer som ble samlet inn mellom 1835 og desember 1876, hovedsakelig om vinteren i fra to områder med cirka 180 km avstand til hverandre i Uttarakhand. Det var to mulige observasjoner av fuglen i Mussoorie hills nær Suwakholi i 1984, fem i Nainital i 2003, og en hunnfugl ble rapportert inn fra en jeger i Vest-Nepal i 2010. Ingen av observasjonene har latt seg verifisere.


== Inndeling ==
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).

Galliformes, hønsefugler
Phasianoidea, fasanfugler
Phasianidae, fasanfamilien
Pavoninae
Coturnicini, (9 slekter, 54 arter)
Tetraogallus, kongehøns (5 arter)
Ammoperdix, (2 arter)
Synoicus, (4 arter)
Margaroperdix, (monotypisk)
Coturnix, vaktler (6 arter)
Alectoris, steinhøns (7 arter)
Perdicula, (4 arter)
Ophrysia, (monotypisk)
O. superciliosa, hvitbrynhøne (monotypisk)
Pternistis, frankoliner (24 arter)


== Referanser ==


== Eksterne lenker ==
(en) Hvitbrynhøne i Global Biodiversity Information Facility 
(no) Hvitbrynhøne hos Artsdatabanken 
(en) Hvitbrynhøne hos ITIS 
(en) Kategori:Ophrysia superciliosa – bilder, video eller lyd på Wikimedia Commons 
Ophrysia superciliosa – detaljert informasjon på Wikispecies
Little Sunset

Little Sunset er en amerikansk stumfilm fra 1915, regissert av Hobart Bosworth.


== Rolleliste ==
Hobart Bosworth som Gus Bergstrom.
Gordon Griffith som Jones, med kallenavnet Little Sunset
Rhea Haines som Mrs. Jones
Joe Ray som Mr. Jones.


== Referanser ==


== Eksterne lenker ==
(en) Little Sunset på Internet Movie Database
The Little Teacher

The Little Teacher er en amerikansk stumfilm fra 1915, regissert av Mack Sennett.


== Handling ==
Den nye skole-læreren, som er fersk fra storbyen, sliter med å håndtere alle de uregjerlige og tøffe studentene i sin nye klasse.
I tillegg venter hun fremdeles på at hennes forlovede skal flytte etter til den nye byen deres, slik at de endelig kan slå seg til ro.


== Skuespillere ==
Mabel Normand som en ny lærer.
Owen Moore som lærerens forlovede.
Roscoe Arbuckle som en overvektig student.
Mack Sennett som en høy, uhøflig student.
Bobby Dunn som en urolig og frekk student.
Frank Opperman som medlem av skolens administrasjon.


== Referanser ==


== Eksterne lenker ==
(en) The Little Teacher på Internet Movie Database 
(en) The Little Teacher på AllMovie
The Living Death

The Living Death er en amerikansk stumfilm fra 1915, regissert av Tod Browning.


== Handling ==
Dr. Farrell elsker sitt eneste barn, Naida. Når menn begynner å gi henne for tydelig oppmerksomhet, tar Farrell datteren med til et vakkert, men ensomt sted ved kysten av California. Der er han temmelig sikker på at han kan holde henne mer for seg selv. Men de romantiske skjebnene er ikke så lett å forutse. Tom O'Day ankommer området, og flytter inn i en bungalow. Han og Naida møtes, og blir snart dypt forelsket. Men Dr. Farrell oppdager at området faktisk ble bygget over de begravde restene etter en gammel koloni for mennesker som utviklet spedalskhet.
O'Day har nettopp avdekket en manns hodeskalle, i nærheten av sin egen hytte. O'Day gleder seg over funnet. Han tar den med seg hjem, og legger hodeskallene blant de andre skattene sine. Men senere utvikler O'Day flere utslett på håndleddene. Doktoren forteller O'Day at han har blitt spedalsk, og at hodeskallen sannsynligvis har overført denne sykdommen til ham. Men det viser seg at O'Day egentlig bare har fått noen helt harmløse utslett, etter å ha kommet i kontakt med brennesle eller eføy.


== Skuespillere ==
F. A. Turner som Dr. Farrell
Billie West som Naida Farrell
Edward Peil Sr. som Tom O Day


== Referanser ==


== Eksterne lenker ==
(en) The Living Death på Internet Movie Database